Source: http://www.bihon.ro/victorie-facila-la-baia-mare/1762666
Timestamp: 2017-03-22 22:09:31+00:00

Document:
Victorie facilă la Baia Mare - BIHON
Joburi Publi24 Romimo Bestauto BIHON Bihon CSM Oradea Victorie facilă la Baia Mare Victorie facilă la Baia Mare	De	Gavril Nutiu	la 8. ianuarie 2017 21:47	Reactualizat la: 8. ianuarie 2017 21:48	Muhamed Pasalic a fost coşgeterul meciului, cu 21 de puncte înscrise	CSM CSU Oradea a câştigat cu scorul de 92-54 meciul din deplasare cu BCM Olimpic. Conform aşteptărilor, campioana României a înregistrat un succes facil pe terenul echipei băimărene, după un meci pe care l-a controlat cu autoritate. Diferenţa de valoare dintre cele două formaţii era de altfel evidentă, motiv pentru care antrenorul Cristian Achim a menajat câţiva titulari din lot, introducându-i puţine minute pe teren sau chiar deloc. A fost cazul lui Zeno, unul dintre cei mai folosiţi jucători în meciurile din acest sezon. Astfel, jucători care evoluează de regulă mai puţin, cum sunt Sg. Pop, Nicolescu sau Petrişor au avut ocazia să joace mai mult. Se poate remarca debutul în Liga Naţională a tânărului Dani Tămăşdan, în vârstă de numai 18 ani, care a marcat de altfel trei puncte. Din nefericire, Uros Lucic a resimţit dureri la gambă chiar la începutul partidei, fiind retras pe bancă după numai două minute de joc. El va fi supus unor investigaţii medicale, pentru depistarea problemei.
O săptămână „de foc”
Cei mai bun marcator al echipei noastre a fost Muhamed Pasalic, cu 21 de puncte înscrise, trei recuperări, două pase decisive, o intercepţie şi 19 la eficienţă. La rândul său, Titus Nicoară a realizat un double-double, cel de-al doilea din această ediţie, cu 14 puncte marcate şi 10 recuperări (din care cinci ofensive). Cei doi jucători orădeni s-au aflat a cele mai bune prestaţii stagionale din actualul sezon.
Pentru CSM CSU Oradea va urma o săptămână extrem de dificilă, cu două meciuri de mare importanţă. Echipa noastră va susţine marţi partida din deplasare cu Khmik Youzhne, din etapa a 12-a a Basketball Champions League, iar sâmbătă va primi pe propriul teren vizita uneia dintre contracandidatele la titlul naţional al ediţiei, Steaua CSM EximBank.
Sala Sporturilor „Lascăr Pană”. Spectatori: circa 150
BCM Olimpic: V. Dunca 2, Stoian, Tohătan 4, Macura 16 (2×3), Ilicov 3 (1), Porumb, L. Ţîbîrnă 4 (1), Dohi 10, V. Dumitrescu 8 (2), Movileanu 7 (1). Antrenor: Sebastian Man
CSM CSU Oradea: Mirkovic 12 (2×3), Mandache 9 (1), Petrişor, Tămăşdan 3, Lucic 2, Nicoară 14, Denison 3, B.Ţîbîrnă 12, Pasalic 21 (4), Nicolescu 9, Sg. Pop 7. Nu a jucat Zeno. Antrenor: Cristian Achim. Asistenţi: Milan Mitrovic, Marius Marinău
Arbitri: Alin Faur – Bertalan István, Dragoş Barbu. Comisar FR Baschet: Doru Vinaşi
Taguri: CSM CSU Oradea, Olimpic Baia Mare	0Comentarii	Filtreaza comentariile	Arata toate comentariile	Foarte bun (+10 sau mai mult)	Bun (+5 sau mai mult)	Mediu (0 sau mai mult)	Rau (-5 sau mai rau)	Foarte rau (-10 sau mai rau)	Herzlichen Dank für Ihren Kommentar - dieser wird nach einer Prüfung von uns freigeschaltet. Beachten Sie, dass dies gerade an Wochenenden etwas länger dauern kann. Kommentare von registrierten Usern werden sofort freigeschaltet - hier registrieren!	inca	1000

References: CSM 
	CSM 
 CSM 
 CSM 

CSM 
 CSM